白鶴林_(臨桂)

白鶴林 ， 字子琴 ， 廣西臨桂縣人 ， 順天府大興縣籍 。 清朝官員 。 監生 ， 同治十二年 （ 1873年 ） 捐納籌餉分發四川試用知縣 。 光緒二年署南江縣知縣 。 光緒四年 （ 1878年 ） 四月補 ； 五年 （ 1879年 ） 任四川鄰水縣知縣 。 光緒七年正月辛巳 （ 1880年 ） ， 以性情疏忽 ， 遇事敷衍 ， 著以府經歷縣丞降補 。 光緒八年 （ 1882年 ） ， 投効廣西關外軍營剿辦越南邊匪陸之平出力 。 經前撫臣倪文蔚奏保開復原官 。 部議仍令補繳加倍半捐復銀兩 。 因無力完繳捐復銀兩 。 光緒十二年 （ 1886年 ） ， 復投効廣西邊防軍營協同武員督剿遊匪 。 懋著勞績 。 光緒十九年 （ 1893年 ） ， 開復原官 。 光緒二十一年 （ 1895年 ） 九月補廣西天保縣知縣 。 曾署廣西馬平縣知縣 。